stanford-oval/wikipedia huggingface dataset:
ฟุตบอลชิงถ้วยพระราชทานคิงส์คัพ ครั้งที่ 47
อันดับการแข่งขัน

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | สรุปผลงาน |
| --- | --- | --- | --- | --- | --- | --- | --- | --- | --- | --- |
| 1 |  กูราเซา | 2 | 1 | 1 | 0 | 4 | 2 | +2 | 4 | แชมเปียนส์ |
| 2 |  เวียดนาม | 2 | 1 | 1 | 0 | 2 | 1 | +1 | 4 | รองชนะเลิศ |

| 3 |  อินเดีย | 2 | 1 | 0 | 1 | 2 | 3 | −1 | 3 | อันดับ 3 |
| 4 |  ไทย (H) | 2 | 0 | 0 | 2 | 0 | 2 | −2 | 0 | อันดับ 4 |
แหล่งที่มา: ฟีฟ่า
 เจ้าภาพ.
การถ่ายทอดสด

| ประเทศ | สถานีโทรทัศน์ | สตรีมมิงอย่างเป็นทางการ | อ้างอิง |
| --- | --- | --- | --- |
|  อินเดีย | Star Sports 3 | Hotstar |  |
|  ไทย | ไทยรัฐทีวี |  |  |
|  เวียดนาม | VTC Digital Television |  |  |
แหล่งข้อมูลอื่น

สมาคมฟุตบอลแห่งประเทศไทย เก็บถาวร 2019-06-22 ที่ เวย์แบ็กแมชชีน – เว็บไซต์อย่างเป็นทางการ
| ด ค กฟุตบอลชิงถ้วยพระราชทานคิงส์คัพ |
| --- | --- |
ครั้งที่:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31  32  33  34  35  36  37  38  39  40  41  42  43  44  45  46  47  48  49  50 
ผู้เล่น:  2555  2556  2558  2559  2560  2561  2562  2565  2566  2567
วัดท่ามะกอก

| วัดท่ามะกอก |
| --- | --- |

ที่ตั้ง: ตำบลพังราด อำเภอแกลง จังหวัดระยอง
ประเภท: วัดราษฎร์
นิกาย: มหานิกาย
เจ้าอาวาส: พระอธิการประสงค์ สุกฺกภทฺโท
 สถานีย่อยพระพุทธศาสนา
วัดท่ามะกอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพังราด อำเภอแกลง จังหวัดระยอง
วัดท่ามะกอกได้รับอนุญาตให้สร้างวัดตั้งแต่ 30 กรกฎาคม พ.ศ. 2528 และตั้งเป็นวัดเมื่อวันที่ 12 กรกฎาคม พ.ศ. 2531 ผู้ถวายที่ดินสร้างวัดคือ พระมหาถาวร คุตฺตธมฺโม, นายก่วย หวานเสนาะ, นายฮะ จิตรตั้งตรง, นายอุดม ปราณีราษฎร์ และนายประจวบ สอบสกุล
แต่เดิมบริเวณชาวบ้านในบริเวณนี้เวลาทำบุญบำเพ็ญกุศลต่าง ๆ ต้องไปที่วัดปากน้ำพังราดซึ่งอยู่ห่างมากกว่า 2 กิโลเมตร เมื่อเริ่มสร้างวัดได้ก่อสร้างศาลาการเปรียญ สำหรับบำเพ็ญกุศล 1 หลังขึ้นมาก่อน เป็นเรือนไม้แบบทรงไทย หลังจากนั้นได้สร้างกุฏิสงฆ์จำนวน 6 หลัง เป็นอาคารทรงไทย และฌาปนสถาน จนได้สร้างมาเรื่อย ๆ วัดท่ามะกอกได้รับพระราชทานวิสุงคามสีมาเมื่อวันที่ 22 สิงหาคม พ.ศ. 2557
อาคารที่โดดเด่นของวัดคือ อุโบสถสร้างขึ้นมาเป็นรูปทรงแบบเรือนารายณ์ทรงสุบรรณ มีการฉลุลวดลายรอบอุโบสถ
วัดกลาง (อำเภอนครหลวง)

สำหรับวัดกลางแห่งอื่น ดูที่ วัดกลาง
| วัดกลาง |
| --- | --- |

ที่ตั้ง: ตำบลนครหลวง อำเภอนครหลวง จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำป่าสัก ในตำบลนครหลวง อำเภอนครหลวง จังหวัดพระนครศรีอยุธยา
วัดกลางตั้งวัดเมื่อ พ.ศ. 2320 ในสมัยรัตนโกสินทร์ตอนต้น ได้รับพระราชทานวิสุงคามสีมาเมื่อ พ.ศ. 2445
มณฑป (หรือวิหาร) วัดกลางเชื่อว่าสร้างในสมัยพระบาทสมเด็จพระนั่งเกล้าเจ้าอยู่หัว เป็นอาคารก่ออิฐถือปูนในผังสี่เหลี่ยมจัตุรัส สร้างขึ้นด้วยงานช่างแบบพื้นบ้านโดยมีอิทธิพลจากงานแบบประเพณีนิยมที่ผสมผสานอิทธิพลจากตะวันตก มีทางเข้าสีทางโดยทางเข้าหลักอยู่ทางทิศเหนือ เพราะได้พบร่องรอยาการสร้างทางเดินปูอิฐตรงไปสู่แม่น้ำป่าสัก ซุ้มประตูทางเข้าทำเป็นวงโค้งเลียนแบบศิลปะตะวันตก หลังคามณฑปเป็นทรงจอม ประกอบด้วยหลังคาที่เอียงลาดเข้าหากันทั้งสี่ด้านจนถึงคอสอง แล้วจึงมีหลังคายอดทรงกรวยเหลี่ยมคล้ายปีรามิดสี่ด้านต่อขึ้นไป เป็นเครื่องไม้มุงกระเบื้อง ยอดของหลังคาทำคล้ายปล้องไฉน เป็นทรงกรวยแหลม ชายคาทั้งสี่ด้านรองรับด้วยผนังอาคารไม่มีเสารับชายคาด้านนอก มีรูปปูนปั้นหางหงส์เป็นรูหงอนนาค ครีบเรียงกันตามแนวหลังคาสันหลังคา
ภายในมณฑปประดิษฐานประติมากรรมชุดพระกัสสปะเถรถวายบังคมพระศพพระพุทธองค์ ประกอบด้วยรูปโลงที่ทีพระบาทตั้งตรงโผล่ออกมาทางทิศเหนือ มีสาวกคือพระกัสสปะยืนประคองอัญชลีอยู่ด้านข้างพระพุทธบาท โลงแต่งด้วยลายทองบนพื้นสีแดง งานศิลปกรรมโดยรวมเล่าเรื่องราวพระกัสสปะในคราวถวายพระเพลิงพระพุทธเจ้า
วัดท่ามะโอ (จังหวัดลำปาง)

| วัดท่ามะโอ |
| --- | --- |

ที่ตั้ง: ตำบลเวียงเหนือ อำเภอเมืองลำปาง จังหวัดลำปาง
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดท่ามะโอ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงเหนือ อำเภอเมืองลำปาง จังหวัดลำปาง ที่ดินตั้งวัดมีเนื้อที่ 4 ไร่ มีที่ธรณีสงฆ์ จำนวน 1 แปลง เนื้อที่ 2 ไร่ 9 ตารางวา
วัดท่ามะโอสร้างเมื่อ พ.ศ. 2437 โดยพ่อเลี้ยงหม่องจันโอง ต้นตระกูลจันทร์วิโรจน์ เป็นชาวพม่าที่เข้ามาประกอบอาชีพพ่อค้าไม้ในจังหวัดลำปาง ได้บริจาคทรัพย์ซื้อที่ดินเพื่อสร้างวัดท่ามะโอ
วัดมีชื่อเสียงในเรื่องการเรียนบาลีใหญ่ ซึ่งท่านพระอาจารย์ อู ธัมมานันทะ ธัมมาจริยะ อดีตเจ้าอาวาสวัดท่ามะโอ ได้เปิดสำนักบาลีสอนบาลีใหญ่ จนถึงปัจจุบันยังมีการเรียนการสอนอยู่ วัดได้รับพระราชทานวิสุงคามสีมาเมื่อ พ.ศ. 2440  เขตวิสุงคามสีมากว้าง 17 เมตร ยาว 30 เมตร และได้ประกอบพิธีผูกพัทธสีมาเมื่อวันที่ 25 พฤศจิกายน พ.ศ. 2478
ภายในวัดมีอุโบสถศิลปะพม่าผสมล้านนา ประดิษฐานพระพุทธรูปศิลปะพม่าปางมารวิชัย วิหารเป็นศิลปะพม่า ประดิษฐานพระพุทธรูปปางมารวิชัย ศิลปะพม่า เจดีย์เป็นศิลปะผสมผสานล้านนากับพม่า มีซุ้มศิลปะพม่าทั้ง 4 ด้าน เป็นซุ้มทางเข้าไปภายในเจดีย์ซึ่งภายในเจดีย์เป็นที่ประดิษฐานพระพุทธรูป กุฏิไม้ภายในประดิษฐานพระพุทธรูป ศิลปะพม่า และอัฐิของหลวงพ่อพระภัททันตะ ธัมมานันทมหาเถระ สานธชสิริปวระ ธัมมาจริยะ เจ้าอาวาสรูปที่ 4
รายนามเจ้าอาวาส

พ.ศ. 2437–2457 พระอูนันทิยะ
พ.ศ. 2458–2479 พระอูติกขะ
พ.ศ. 2480–2509 พระอูเนมินทะอัคคมหาบัณฑิต
พ.ศ. 2509– พระอูธัมมานันทะธัมมาจริยะ (พระธัมมานันทะมหาเถระ)
วัชระ ตันตรานนท์

| วัชระ ตันตรานนท์ป> ช., ป.ม..ข้อมูลส่วนบุคคล |
| --- | --- |
เกิด: 10 มกราคม พ.ศ. 2490 (77 ปี) อำเภอแม่แตง จังหวัดเชียงใหม่ ประเทศไทย
คู่สมรส: รุจจาภา ตันตรานนท์

วัชระ ตันตรานนท์ (เกิด
10 มกราคม พ.ศ. 2490) เป็นสมาชิกวุฒิสภาไทย ชุดที่ 10 สมาชิกวุฒิสภาไทย ชุดที่ 11 และเป็นกงสุลกิตติมศักดิ์สาธารณรัฐเกาหลีประจำจังหวัดเชียงใหม่ อดีตสมาชิกวุฒิสภา แบบสรรหา เป็นนักธุรกิจด้านอสังหาริมทรัพย์ เจ้าของโรงเรียนพาณิชยการลานนา วิทยาลัยเทคโนโลยีเอเชีย และโรงเรียนวชิรวิทย์ จังหวัดเชียงใหม่ รวมถึงเจ้าของกิจการคุ้มขันโตก จังหวัดเชียงใหม่
ประวัติ

วัชระ ตันตรานนท์ เกิดเมื่อวันที่ 10 มกราคม พ.ศ. 2490 เป็นบุตรของนายนง่วนชุน กับนางชิ้วหงส์ มีพี่น้อง 3 คน คือ นางเพ็ญพร เกียรติไชยากร (สมรสกับ สุรพล เกียรติไชยากร) นางสาวเพ็ญสุข ตันตรานนท์ และนางพูนสุข ลิมปตักมงคล ด้านครอบครัวสมรสกับนางรุจจาภา ตันตรานนท์ มีบุตร 1 คน คือ ดร ณัฐิยา ตันตรานนท์
วัชระ ตันตรานนท์ สำเร็จการศึกษาระดับปริญาตรีศิลปศาสตรบัณฑิต สาขาการบัญชีและการบริหารธุรกิจ จากมหาวิทยาลัยเชียงใหม่ และได้รับปริญญาดุษฎีบัณฑิตกิตติมศักดิ์ จากมหาวิทยาลัยเชียงใหม่ และมหาวิทยาลัยแม่โจ้
การทำงาน

วัชระ ตันตรานนท์ เป็นนักธุรกิจอสังหาริมทรัพย์ในจังหวัดเชียงใหม่ มีกิจการหลายแห่ง เช่น สุเทพพรอพเพอร์ตี้ คุ้มพญารีสอร์ท โรงแรมฟูรามา นอกจากนั้นยังมีกิจการด้านการศึกษา ได้แก่ โรงเรียนพาณิชยการลานนา โรงเรียนเทคโนโลยีเอเชีย และโรงเรียนวชิรวิทย์
ในปี พ.ศ. 2554 เขาได้รับการสรรหาเป็นสมาชิกวุฒิสภา ภาคเอกชน
เครื่องราชอิสริยาภรณ์

พ.ศ. 2557 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
รายการสุริยุปราคาในสมัยโบราณ

นี่คือรายชื่อสุริยุปราคาที่คัดเลือกมาในสมัยโบราณ
| วันที่เกิด อุปราคา | เวลา (UTC)> เริ่ม | เวลา (UTC)> กึ่งกลาง | เวลา (UTC)> สิ้นสุด | ประเภท | ระยะเวลากึ่งกลาง | เส้นทางอุปราคา | หมายเหตุ |
| --- | --- | --- | --- | --- | --- | --- | --- |
| 24 มิถุนายน 1312 ปีก่อนคริสต์กาล | - | 10:44 | - | เต็มดวง | 04:33 | อานาโตเลีย | อุปราคาของมูร์ซิลิ |
| 15 มิถุนายน 763 ปีก่อนคริสต์กาล | - | 08:23 | - | เต็มดวง | 04:59 |  | สุริยุปราคาของอัสซีเรีย เป็นพยานโดยแหล่งอัสซีเรีย |
| 18 พฤษภาคม 603 ปีก่อนคริสต์กาล | - | - | - | เต็มดวง |  | แอฟริกาตะวันออกเฉียงเหนือ, ตะวันออกกลาง, เอเชียกลาง | อุปราคาในชุดซารอสเดียวกันเมื่อ 585 ก่อนคริสต์กาล แต่เกิดขึ้นในปีก่อน |
| 28 พฤษภาคม 585 ปีก่อนคริสต์กาล | - | 14:28 | - | เต็มดวง | 06:05 |  | ทำนายโดยเธลีส เกิดขึ้นระหว่างการต่อสู้ของฮาลีส |
| 17 กุมภาพันธ์ 478 ปีก่อนคริสต์กาล | - | - | - | เต็มดวง |  | กรีซ |  |
| 3 สิงหาคม 430 ปีก่อนคริสต์กาล | - | - | - | เต็มดวง |  | กรีซ, ทะเลเมดิเตอร์เรเนียน |  |
| 1 มีนาคม 357 ปีก่อนคริสต์กาล | - | - | - | เต็มดวง |  |  | สุริยุปราคาเต็มดวงในเยรูซาเลม |
| 4 กรกฏาคม 336 ปีก่อนคริสต์กาล | - | - | - | เต็มดวง |  |  | สุริยุปราคาเต็มดวงในเยรูซาเลม |
| 2 เมษายน 303 ปีก่อนคริสต์กาล | - | - | - | เต็มดวง |  |  | สุริยุปราคาเต็มดวงในเยรูซาเลม |
| 14 มีนาคม 190 ปีก่อนคริสต์กาล | - | - | - | เต็มดวง |  |  | สุริยุปราคาเต็มดวงในเคียฟ, ยูเครน |
| 17 กรกฎาคม 188 ปีก่อนคริสต์กาล | - | - | - | เต็มดวง |  |  | สุริยุปราคาเต็มดวงในเคียฟ, ยูเครน |
| 19 ตุลาคม 183 ปีก่อนคริสต์กาล | - | - | - | เต็มดวง |  |  | สุริยุปราคาเต็มดวงในเคียฟ, ยูเครน |
| 19 กรกฎาคม ค.ศ. 418 | - | - | - | เต็มดวง |  |  | สุริยุปราคาเต็มดวงในโปรตุเกส บันทึกโดย ไฮดาตัส |
| 23 ธันวาคม ค.ศ. 447 | - | - | - | เต็มดวง |  |  | สุริยุปราคาเต็มดวงในโปรตุเกส บันทึกโดย ไฮดาตัส |
สุริยุปราคาเต็มดวงนานที่สุด

| วันที่เกิด อุปราคา | ระยะเวลากึ่งกลางคราส | หมายเหตุ |
| --- | --- | --- |
| 7 เมษายน 3736 ปีก่อนคริสต์กาล | 07:12 | ระหว่าง 3999 ปีก่อนคริสต์กาล ถึง 3000 ปีก่อนคริสต์กาล |
| 17 พฤษภาคม 2231 ปีก่อนคริสต์กาล | 07:21 | ระหว่าง 2999 ปีก่อนคริสต์กาล ถึง 2000 ปีก่อนคริสต์กาล |
| 3 กรกฎาคม 1443 ปีก่อนคริสต์กาล | 07:05 | ระหว่าง 1999 ปีก่อนคริสต์กาล ถึง 1000 ปีก่อนคริสต์กาล |
| 15 มิถุนายน 744 ปีก่อนคริสต์กาล | 07:28 | ระหว่าง 999 ปีก่อนคริสต์กาล ถึง ค.ศ. 0 |
| 27 มิถุนายน ค.ศ. 363 | 07:24 | ระหว่าง ค.ศ. 1 ถึง ค.ศ. 1000 |
| 9 มิถุนายน ค.ศ. 1062 | 07:20 | ระหว่าง ค.ศ. 1001 ถึง ค.ศ. 2000 |
| 16 กรกฎาคม ค.ศ. 2186 | 07:29 | ระหว่าง 3999 ปีก่อนคริสต์กาล ถึง ค.ศ. 6000   |
สุริยุปราคาวงแหวนนานที่สุด

| วันที่เกิด อุปราคา | ระยะเวลากึ่งกลางคราส | หมายเหตุ |
| --- | --- | --- |
| 24 พฤศจิกายน 3125 ปีก่อนคริสต์กาล | 11:36 | ระหว่าง 3999 ปีก่อนคริสต์กาล ถึง 3000 ปีก่อนคริสต์กาล |
| 16 ธันวาคม 2001 ปีก่อนคริสต์กาล | 11:36 | ระหว่าง 2999 ปีก่อนคริสต์กาล ถึง 2000 ปีก่อนคริสต์กาล |
| 12 ธันวาคม 1656 ปีก่อนคริสต์กาล | 12:07 | ระหว่าง 1999 ปีก่อนคริสต์กาล ถึง 1000 ปีก่อนคริสต์กาล |
| 22 ธันวาคม 178 ปีก่อนคริสต์กาล | 12:08 | ระหว่าง 999 ปีก่อนคริสต์กาล ถึง ค.ศ. 0 |
| 7 ธันวาคม ค.ศ. 150 | 12:23 | ระหว่าง 3999 ปีก่อนคริสต์กาล ถึง ค.ศ. 6000 |
วัดกลาง (อำเภอแหลมสิงห์)

สำหรับวัดกลางแห่งอื่น ดูที่ วัดกลาง
| วัดกลาง |
| --- | --- |

ที่ตั้ง: หมู่ที่ 2  ตำบลคลองน้ำเค็ม อำเภอแหลมสิงห์ จังหวัดจันทบุรี
ประเภท: วัดราษฎร์
นิกาย: มหานิกาย
เจ้าอาวาส: พระครูวิลาสจันทคุณ (กอง)
 สถานีย่อยพระพุทธศาสนา
วัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองน้ำเค็ม อำเภอแหลมสิงห์ จังหวัดจันทบุรี ปัจจุบันมีเจ้าอาวาส คือ พระครูวิลาสจันทคุณ (กอง)
วัดกลางตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2467 วัดมีอุโบสถที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว ลักษณะอุโบสถมีฐานสูง มีเสารอบอุโบสถ หน้าอุโบสถมีเจดีย์ 2 องค์ อุโบสถอยู่ในสภาพที่ค่อนข้างดี กุฏิสร้างด้วยไม้ฉลุลายสวยงาม ทับหลัง ใบเสมาหินทรายสมัยอยุธยาตอนต้น
รายชื่อทะเล

Marginal seas as defined by the International Maritime Organization
ทะเลคือพื้นที่น้ำเกลือที่เป็นส่วนหนึ่งของมหาสมุทร หรือทะเลขนาดใหญ่ที่ไม่มีทางออกสู่ทะเล (เช่น ทะเลแคสเปียน และทะเลเดดซี)
รายชื่อทะเลแบ่งตามมหาสมุทร > มหาสมุทรแปซิฟิก

ทะเลเบริง
อ่าวอะแลสกา
อ่าวกาลีฟอร์เนีย
ทะเลโอค็อตสค์
ทะเลญี่ปุ่น
ทะเลในเซโตะ
ทะเลจีนตะวันออก
ทะเลจีนใต้
อ่าวตังเกี๋ย
ทะเลซูลู
ทะเลเซเลบีส
ทะเลโบโฮล (ทะเลมินดาเนา)
ทะเลฟิลิปปิน
ทะเลโฟลเร็ซ
ทะเลบันดา
ทะเลอาราฟูรา
ทะเลแทสมัน
ทะเลเหลือง
ทะเลปั๋วไห่
ทะเลคอรัล
อ่าวคาร์เพนแทเรีย
อ่าวไทย
รายชื่อทะเลแบ่งตามมหาสมุทร > มหาสมุทรแอตเลนติก

อ่าวฮัดสัน
อ่าวเจมส์
อ่าวแบฟฟิน
อ่าวเซนต์ลอว์เรนซ์
ทะเลแคริบเบียน
อ่าวเม็กซิโก
ทะเลซาร์แกสโซ
ทะเลเหนือ
ทะเลบอลติก
อ่าวบอทเนีย
ทะเลไอริช
ทะเลเคลติก
ช่องแคบอังกฤษ
ทะเลเมดิเตอร์เรเนียน
ทะเลเอเดรียติก
ทะเลอีเจียน
ทะเลดำ
ทะเลอะซอฟ
ทะเลไอโอเนียน
ทะเลลีกูเรียน
ทะเลเมอร์ทอน
ทะเลติร์เรเนียน
อ่าวซิดรา
ทะเลมาร์มะรา
ทะเลครีต
รายชื่อทะเลแบ่งตามมหาสมุทร > มหาสมุทรอินเดีย

ทะเลแดง
อ่าวเอเดน
อ่าวเปอร์เซีย
อ่าวโอมาน
ทะเลอาหรับ
อ่าวเบงกอล
ทะเลอันดามัน
ทะเลชวา
ทะเลติมอร์
รายชื่อทะเลแบ่งตามมหาสมุทร > มหาสมุทรอาร์กติก

ทะเลแบเร็นตส์
ทะเลคารา
ทะเลโบฟอร์ต
อ่าวอะมุนด์เซน
ทะเลกรีนแลนด์
ทะเลชุกชี
ทะเลลัปเตฟ
ทะเลไซบีเรียตะวันออก
รายชื่อทะเลแบ่งตามมหาสมุทร > มหาสมุทรใต้

ทะเลอะมุนด์เซน
ทะเลเวดเดล
ทะเลรอสส์
อ่าวเกรตออสเตรเลีย
อ่าวเซนต์วินเซนต์
อ่าวสเปนเซอร์
รายชื่อทะเลแบ่งตามมหาสมุทร > ทะเลที่ไม่มีทางออกสู่ทะเล (อยู่ในประเทศที่ไม่มีทางออกสู่ทะเล)

ทะเลอารัล
ทะเลแคสเปียน
ทะเลเดดซี
ทะเลซัลตัน
Coral Sea
The Norwegian Sea
Aegean, Adriatic, Ionian, and Tyrrhenian seas
The Arabian Sea as a marginal sea of the Indian Ocean.
วัดกลาง (อำเภอบางบาล)

สำหรับวัดกลางแห่งอื่น ดูที่ วัดกลาง
| วัดกลาง |
| --- | --- |

ที่ตั้ง: ตำบลมหาพราหมณ์ อำเภอบางบาล จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมหาพราหมณ์ อำเภอบางบาล จังหวัดพระนครศรีอยุธยา มีที่ดินตั้งวัดเนื้อที่ 13 ไร่ โฉนดเลขที่ 7362 มีที่ธรณีสงฆ์ จำนวน 1 แปลง เนื้อที่ 19 ไร่ 2 งาน
วัดกลางมีคลองมหาพราหมณ์ เป็นคลองสำคัญในการคมนาคมติดต่อค้าขาย แต่ปัจจุบันตื้นเขินไม่ได้ใช้แล้ว เชื่อกันว่าบริเวณที่ตั้งของวัดเคยเป็นชุมชนมาก่อน ก่อนที่จะมีการสถาปนากรุงศรีอยุธยา มีหลักฐานสำคัญ คือ ใบเสมาขนาดใหญ่ ทำด้วยหินทรายสีแดง เชื่อกันว่ามีความเก่าแก่ตั้งแต่สมัยอยุธยาตอนต้นหรือว่าก่อนกรุงศรีอยุธยา  น ณ.ปากน้ำ กำหนดอายุใบเสมาว่าอยู่ในกลุ่มอู่ทอง-อโยธยา เป็นใบเสมาที่แตกต่างจากกลุ่มใบเสมาที่อยู่ในเกาะเมืองอยุธยา อย่างไรก็ดีสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2278 ได้รับพระราชทานวิสุงคามสีมาเมื่อ พ.ศ. 2285
ภายในวัดมีต้นโพธิ์ใหญ่หลังอุโบสถที่คาดว่ามีมาพร้อมกับการสร้างวัดตั้งแต่สมัยอยุธยาตอนต้นหรือก่อนจะเกิดกรุงศรีอยุธยา อาคารเสนาสนะที่สำคัญ ได้แก่ อุโบสถ ศาลาการเปรียญ หอสวดมนต์ ศาลาอเนกประสงค์ทรงไทย หอฉัน โรงครัวแบบทรงไทยประยุกต์ ปูชนียวัตถุที่สำคัญ ได้แก่ พระประธานในพระอุโบสถ และหลวงพ่อชัยมงคลในหอสวดมนต์
วัดกลางคลองสาม

| วัดกลางคลองสาม |
| --- | --- |

ชื่อสามัญ: วัดกลางคลองสาม, วัดบึงอ้ายเสียบ
ที่ตั้ง: เลขที่ 3 หมู่ที่ 9  ตำบลคลองสาม อำเภอคลองหลวง จังหวัดปทุมธานี 12120
ประเภท: วัดราษฎร์
นิกาย: มหานิกาย
เจ้าอาวาส: พระครูสมุห์ม้วน ผาสุโก
 สถานีย่อยพระพุทธศาสนา
วัดกลางคลองสาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 ตำบลคลองสาม อำเภอคลองหลวง จังหวัดปทุมธานี บริเวณวัดมีชุมชนย่านตลาดริมน้ำ เป็นตลาดน้ำที่มีความเป็นวัฒนธรรมแบบดั้งเดิม มีเรือลําเล็กมากกว่า 100 ลํา นำสินค้ามาขาย มีทั้งสินค้าเกษตรกรรม หัตถกรรมพื้นเมือง ของชําร่วย และของที่ระลึก
วัดกลางคลองสามได้รับอนุญาตให้สร้างเมื่อวันที่ 1 พฤษภาคม พ.ศ. 2462 บริเวณที่ตั้งเป็นรูปกากบาทคือเป็นสี่แยก มีคลองและบึงเป็นที่สัญจร เดิมที่ดินนี้เป็นที่ดินของโขลงช้างรวม 2 โขลง คือโขลงอีด้วนและโขลงอีแก สภาพของบึงยาวมาก ต้นบึงยาวถึงจังหวัดนครนายก ตอนปลายถึงแม่น้ำเจ้าพระยา เมื่อได้สร้างวัดขึ้นมาแล้วได้ขนานนามว่า "วัดกลางคลองสาม" ชาวบ้านเรียกอีกชื่อว่า วัดบึงอ้ายเสียบ ได้รับพระราชทานวิสุงคามสีมาเมื่อวันที่ 28 กรกฎาคม พ.ศ. 2467 เขตวิสุงคามสีมากว้าง 80 เมตร ยาว 120 เมตร ได้ผูกพัทธสีมาเมื่อวันที่ 3 มีนาคม พ.ศ. 2473 ด้านการศึกษาทางวัดได้เปิดสอนพระปริยัติธรรมมาตั้งแต่ พ.ศ. 2473 และโรงเรียนสอนเด็กก่อนเกณฑ์มาตั้งแต่ พ.ศ. 2520 นอกจากนี้ยังให้ทางราชการสร้างโรงเรียนระดับประถมศึกษา คือ โรงเรียนเทศบาลตำบลคลองสาม 1 และสถานีอนามัยในที่ดินวัดอีกด้วย
อาคารและเสนาสนะสำคัญภายในวัด ได้แก่ อุโบสถ กว้าง 7.35 เมตร ยาว 20.10 เมตร สร้างเมื่อ พ.ศ. 2504 ศาลาการเปรียญ กุฏิสงฆ์ 16 หลัง ศาลาบำเพ็ญกุศล และฌาปนสถาน
วัดเนกขัมมาราม

วัดเนกขัมมาราม อาจหมายถึง
วัดเนกขัมมาราม จังหวัดนครศรีธรรมราช
วัดเนกขัมมาราม จังหวัดปทุมธานี
วัดเนกขัมมาราม จังหวัดราชบุรี
วัดเนกขัมมาราม จังหวัดอำนาจเจริญ
วัดกลาง (อำเภอเมืองจันทบุรี)

สำหรับวัดกลางแห่งอื่น ดูที่ วัดกลาง
| วัดกลาง |
| --- | --- |

ที่ตั้ง: ตำบลวัดใหม่ อำเภอเมืองจันทบุรี จังหวัดจันทบุรี
ประเภท: วัดราษฎร์
นิกาย: มหานิกาย
พระประธาน: หลวงพ่อปู่ชัยพฤกษ์
 สถานีย่อยพระพุทธศาสนา
วัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนถนนเบญจมราชูทิศ ถนนเส้นหลักของตัวเมืองจันทบุรี ในตำบลวัดใหม่ อำเภอเมืองจันทบุรี จังหวัดจันทบุรี ถือเป็นวัดที่เก่าแก่ที่สุดวัดหนึ่งในจังหวัดจันทบุรี
วัดกลางสร้างขึ้นเมื่อวันที่ 17 เมษายน พ.ศ. 2200 ได้รับพระราชทานวิสุงคามสีมา เมื่อวันที่ 8 มกราคม พ.ศ. 2444
ภายในวัดกลางมีโบราณสถานและโบราณวัตถุที่สำคัญ คือ หลวงพ่อปู่ชัยพฤกษ์ เป็นพระประธานประจำอุโบสถ และอยู่คู่วัดมาช้านาน นอกจากนี้ยังมีเทวลัยสถานเป็นที่ตั้งของรูปเหมือนพลเรือเอกพระเจ้าบรมวงศ์เธอ กรมหลวงชุมพรเขตอุดมศักดิ์ โบราณวัตถุในวัด ได้แก่ ใบเสมาหินทรายขาว (รื้อจากอุโบสถเก่า) มีอยู่ด้วยกันทั้งสิ้น 8 ใบ ได้รับการประกาศขึ้นทะเบียนเป็นโบราณวัตถุในราชกิจจานุเบกษา เล่มที่ 111 ตอนที่ 63ง หน้า 31 วันที่ 30 ธันวาคม พ.ศ. 2537 พระพุทธรูปปางมารวิชัยก่ออิฐถือปูน
วัดเนินสูง (จังหวัดตราด)

| วัดเนินสูง |
| --- | --- |

ที่ตั้ง: ตำบลตะกาง อำเภอเมืองตราด จังหวัดตราด
ประเภท: วัดราษฎร์
นิกาย: มหานิกาย
เจ้าอาวาส: พระครูโอภาสพลากร
 สถานีย่อยพระพุทธศาสนา
วัดเนินสูง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตะกาง อำเภอเมืองตราด จังหวัดตราด ปัจจุบันมีพระครูโอภาสพลากร เป็นเจ้าอาวาส
วัดเนินสูงประกาศตั้งวัดเมื่อวันที่ 9 มกราคม พ.ศ. 2325 และได้รับพระราชทานวิสุงคามสีมาเมื่อวันที่ 17 มกราคม พ.ศ. 2534 แต่วัดมีเจดีย์ย่อมุมไม้สิบสอง ซึ่งสัณนิษฐานว่าสร้างในสมัยพระเจ้าทรงธรรม มีบันทึกว่าพระครูโอภาสพลากร เป็นเจ้าอาวาสเป็นวัดในสมัยพระบาทสมเด็จพระพุทธยอดฟ้าจุฬาโลกมหาราช กรุงรัตนโกสินทร์
ด้านหน้าอุโบสถของวัดเนินสูงมีเจดีย์เก่าแก่ในสภาพชำรุดทรุดโทรม ใกล้พังทลาย 2 องค์ อยู่ติดรั้วรอบอุโบสถ มีป้ายบอกชื่อเจดีย์ไว้ด้านหน้าเจดีย์ทั้งสององค์ว่า เจดีย์ย่อมุมไม้ 12 สมัยรัตนโกสินทร์
ลูกบาศก์มรณะ

| ลูกบาศก์มรณะ |
| --- | --- |
ปกดีวีดี
กำกับ: Vincenzo Natali
เขียนบท: André Bijelic Graeme Manson Vincenzo Natali
อำนวยการสร้าง: Mehra Meh
นักแสดงนำ: Nicole de Boer Nicky Guadagni David Hewlett Andrew Miller
กำกับภาพ: Derek Rogers
ตัดต่อ: John Sanders
ดนตรีประกอบ: Mark Korven
ผู้จัดจำหน่าย: Cineplex-Odeon Films
วันฉาย:  9 กันยายน พ.ศ. 2540
ความยาว: 90 นาที
ประเทศ: แคนาดา
ภาษา: อังกฤษ, ฝรั่งเศส
ทุนสร้าง: CAD 365,000
ต่อจากนี้: ลูกบาศก์มรณะ 2
ข้อมูลจาก IMDb
ข้อมูลจากสยามโซน
ลูกบาศก์มรณะ (Cube) เป็นภาพยนตร์แนวไซไฟสยองขวัญ และเป็นไตรภาคที่ 1 ของภาพยนตร์ชุด ลูกบาศก์มรณะ กำกับการแสดงโดย วินเซนโซ นาตาลี (Vincenzo Natali) ออกฉายครั้งแรกในประเทศแคนาดาเมื่อ 9 กันยายน พ.ศ. 2540 ภาพยนตร์เรื่องนี้เป็นเรื่องแรกที่ คะเนเดียนฟิล์มเซนเตอร์ (Canadian Film Centre) สร้างขึ้นด้วยงบประมาณที่ไม่มากนักแต่ประสบความสำเร็จอย่างมาก
เนื้อเรื่องย่อ

เนื้อเรื่องเริ่มจาก "แอลเดอร์สัน" ตื่นขึ้นมาในสถานที่แปลกประหลาด เป็นห้องทรงลูกบาศก์ซึ่งมีประตูทั้งหกด้าน (ผนัง เพดาน และพื้น) เมื่อเขาลองเปิดประตูออกไปก็พบกับห้องที่คล้ายกันนี้อีก เมื่อเขาเดินเข้าไปก็พบกับกับดักในห้องนั้นที่ฟันร่างของเขาขาด
จากนั้น บุคคลกลุ่มหนึ่งได้เดินทางผ่านห้องต่าง ๆ มาพบกันในอีกห้องหนึ่ง ประกอบด้วย "เควนทิน", "เวิร์ท", "ฮอลโลเวย์", "เรนส์", และ "ลีเวน" พวกเขาทั้งหมดไม่มีใครรู้ว่ามาอยู่ที่แห่งนี้ได้อย่างไร แต่พวกเขารับรู้ว่าสถานที่แห่งนี้ได้กักขังพวกเขาเหมือนคุก และบางห้องมีกับดักรูปแบบต่าง ๆ อาทิใบมีด ลวด ลูกธนู น้ำกรด หนาม ไมโครเวฟ ฯ ลฯ พวกเขาจึงตัดสินใจรวมตัวกันเพื่อหาทางออกจากสถานที่แห่งนี้ และตรวจสอบห้องกับดักโดยการโยนรองเท้าเข้าไปแล้วดึงกลับมา
ลีเวน ผู้ซึ่งมีความสามารถพิเศษในด้านคณิตศาสตร์ พบว่าห้องต่าง ๆ มีชุดตัวเลขเก้าหลักสลักไว้ที่ทางเชื่อมระหว่างห้องซึ่งไม่เหมือนกัน และพบว่าหนึ่งห้องซึ่งมีกับดักมีตัวเลขเป็นจำนวนเฉพาะ เธอจึงอนุมานว่าห้องที่มีเลขเป็นจำนวนเฉพาะจะต้องเป็นห้องกับดัก และเมื่อเควนทินพยายามจะเปิดประตูที่อยู่บนเพดาน "คาซาน" คนที่เจ็ดก็ตกลงมา เขามีลักษณะเป็นผู้พิการทางสมองหรือออทิสติก และภายหลังดูเหมือนเป็นภาระให้แก่พวกเขาทุกคน
เมื่อเวลาผ่านไป พวกเขาเดินทางกลับมายังห้องเดิมและได้รับรู้ว่าห้องต่าง ๆ สามารถเคลื่อนที่ได้ ความคิดเห็นที่ไม่ลงรอยกันของพวกเขาทำให้เกิดการแบ่งกลุ่ม เกิดความเครียดและความขัดแย้ง บางคนแยกตัวออกไปโดยไม่ฟังคนอื่นทำให้เจอห้องกับดักและเสียชีวิต ซึ่งห้องที่มีกับดักนั้นไม่ใช่จำนวนเฉพาะ ทฤษฎีของลีเวนจึงผิด ลีเวนจึงคิดหาวิธีใหม่และพบว่าตัวเลขเหล่านั้นเป็นกำลังของจำนวนเฉพาะ (จำนวนเฉพาะหลายตัวคูณกัน) พวกเขาจึงมีสิ่งใหม่ที่ต้องทำคือการแยกตัวประกอบของเลขสามหลัก 3 จำนวน ต่อมาพวกเขาได้สังเกตเห็นพฤติกรรมของคาซานว่าสามารถแยกตัวประกอบได้อย่างง่ายดาย คาซานสามารถบอกได้ว่าห้องไหนเป็นจำนวนเฉพาะแท้ได้เร็วพอ ๆ กับที่ลีเวนพูด
พวกเขาเดินไปจนถึงห้องที่อยู่ริมสุดและลองเปิดประตู พบว่าเป็นเหวลึกในความมืดและมี "ช่องทางออก" อยู่ฝั่งตรงข้ามแต่ไกลเกินกว่าจะข้ามไปได้ ชั่วครู่ก็มี "ห้องสะพาน" เคลื่อนที่มาแทนช่องว่างดังกล่าว พวกเขารู้ว่าห้องสะพานจะคงอยู่ในเวลาไม่นาน พวกเขา (ยกเว้นคาซาน) โต้เถียงกันและเกิดการสังหารกันขึ้น ลีเวนเสียชีวิต คาซานได้ลอดทางออกออกไปเป็นคนแรก เควนทินที่กำลังจะออกตามไปก็ถูกเวิร์ทดึงขาไว้อยู่ตรงช่องทางเชื่อม สักครู่ห้องสะพานเริ่มเคลื่อนที่ตัดร่างของเควนทินเสียชีวิต และห้องสะพานเคลื่อนที่กลับลงไปด้านล่างในเหวลึก เหลือเวิร์ทอยู่ในสถานที่แห่งนั้นอยู่คนเดียว
คาซาน (ผู้เป็นออทิสติก) เท่านั้นที่ได้รอดชีวิตจากห้องทรงลูกบาศก์ คาซานเดินเข้าสู่แสงสว่างสีขาวและจบเรื่อง ซึ่งแสงสว่างนั้นเพื่อจุดประสงค์ในการเปิดเผยเรื่องทั้งหมดในกำเนิดลูกบาศก์มรณะ แม้ว่าจะไม่ได้เป็นความคิดเริ่มแรกของนาตาลีผู้เขียนบทก็ตาม
นักแสดง

ชื่อตัวละครแต่ละตัวเป็นการดัดแปลงชื่อทัณฑสถานหลายแห่งจากประเทศต่าง ๆ สามารถสรุปได้ดังนี้
| ชื่อตัวละคร | อาชีพ/ลักษณะ | เพศ | ทัณฑสถาน | นักแสดง |
| --- | --- | --- | --- | --- |
| คาซาน (Kazan) | อัจฉริยะแต่เป็นออทิสติก | ชาย | Kazan Prison (รัสเซีย) | แอนดรูว์ มิลเลอร์ (Andrew Miller) |
| เดวิด เวิร์ท (David Worth) | สถาปนิกผู้ออกแบบสถานที่นี้ | ชาย | Leavenworth Prison (สหรัฐอเมริกา) | เดวิด ฮิวเลตต์ (David Hewlett) |
| เควนทิน (Quentin) | ตำรวจ | ชาย | San Quentin State Prison (สหรัฐอเมริกา) | มอไรซ์ ดีน วินต์ (Maurice Dean Wint) |
| ลีเวน (Leaven) | นักเรียนคณิตศาสตร์ | หญิง | Leavenworth Prison (สหรัฐอเมริกา) | นิโคล เดอ เบอร์ (Nicole de Boer) |
| ดร.เฮเลน ฮอลโลเวย์ (Dr.Helen Holloway) | แพทย์คลินิกเอกชน | หญิง | Holloway Womens Prison (สหราชอาณาจักร) | นิกกี กัวดานี (Nicky Guadagni) |
| เรนส์ (Rennes) | ผู้เชี่ยวชาญด้านการหลบหนี | ชาย | Rennes Prison (ฝรั่งเศส) | เวย์น ร็อบสัน (Wayne Robson) |
| แอลเดอสัน (Alderson) | ไม่ทราบ | ชาย | Alderson Federal Prison Camp (สหรัฐอเมริกา) | จูเลียน ริชชิงส์ (Julian Richings) |
ห้องกับดัก

ห้องกับดักที่ปรากฏในภาพยนตร์มีไม่มากนัก สามารถแจกแจงได้ดังนี้
กับดักตาข่ายเส้นลวด ผู้ที่เข้ามาจะถูกตาข่ายเคลื่อนที่เข้าหาอย่างรวดเร็วและตัดร่างเหยื่อเป็นชิ้น ๆ มันสามารถพับเก็บได้ด้วยตัวเอง ปรากฏเป็นอันแรกตอนเริ่มเรื่อง
กับดักพ่นไฟ กับดักในห้องนี้จะพ่นไฟออกมาจากผนังใส่สิ่งที่เคลื่อนไหว พบเมื่อคนหนึ่งโยนรองเท้าเข้าไปและรองเท้าก็โดนไฟเผากลางอากาศ
กับดักพ่นกรด ไม่ได้ตรวจจับการเคลื่อนไหวเหมือนกับดักพ่นไฟ เนื่องจากไม่มีผลกับรองเท้า แต่เป็นไปได้ที่ตรวจจับที่น้ำหนัก เพราะเรนส์ถูกสังหารในห้องนี้เมื่อเขาเหยียบถึงพื้น
กับดักหนาม กับดักนี้ตรวจจับด้วยเสียง ยกเว้นเสียงของการเปิดประตูทางเชื่อม หนามแหลมที่เป็นเหล็กทั่วทั้งห้องจะโผล่ออกมาแทงเหยื่อหากส่งเสียงหรือทำให้เกิดเสียง พวกเขาทั้งหมดจำเป็นต้องผ่านห้องนี้ (ด้วยความเงียบ) เนื่องจากไม่มีห้องอื่นให้เดินทางต่อไป และทุกคนสามารถผ่านออกมาได้อย่างปลอดภัย
กับดักเกลียวเส้นลวด ผู้ที่เข้าไปจะถูกเส้นลวดล้อมรอบตัวคล้ายซี่ของกรง และเส้นลวดเหล่านั้นบิดเป็นเกลียวเข้าหาเหยื่อและตัดร่างเป็นชิ้น กับดักชนิดนี้เควนทินเรียกมันว่า "กับดักซูชิ"
กับดับที่ไม่ทราบ เป็นห้องที่ทดสอบด้วยการโยนรองเท้าแล้วไม่เกิดปฏิกิริยาโต้ตอบ แต่พวกเขาก็ไม่เข้าไปเนื่องจากเรนส์ได้กลิ่นของไฮโดรเจนซัลไฟด์ในห้องนั้น
การเคลื่อนที่ของห้อง อาจจัดได้ว่าเป็นกับดัก เนื่องจากผู้ที่เดินทางผ่านทางเชื่อมไม่ทันในขณะที่ห้องกำลังจะเคลื่อนที่ ร่างของเขาจะถูกเฉือนออกและเสียชีวิต เควนทินคือผู้ที่เสียชีวิตตรงช่องทางออก
ดูเพิ่ม

ลูกบาศก์มรณะ 2
กำเนิดลูกบาศก์มรณะ
แหล่งข้อมูลอื่น

ลูกบาศก์มรณะ เก็บถาวร 2014-03-27 ที่ เวย์แบ็กแมชชีน ที่เว็บไซต์ของ คะเนเดียนฟิล์มเซนเตอร์
รถไฟใต้ดินปูซาน สาย 4

| สาย 4 |
| --- | --- |
 

ข้อมูลทั่วไป
ชื่อลำลอง: 4호선（4號線） Sa Hoseon
สถานะ: ให้บริการ
เจ้าของ: มหานครปูซาน
ปลายทาง: อันพย็อง มีนัม
จำนวนสถานี: 14
การดำเนินงาน
รูปแบบ: ขนส่งมวลชนเร็ว
ระบบ: รถไฟใต้ดินปูซาน
เส้นทาง: 1
ผู้ดำเนินงาน: ปูซาน ทรานสปอร์เตชัน คอร์ปอเรชัน
ศูนย์ซ่อมบำรุง: อันพย็อง
ประวัติ
เปิดเมื่อ: 30 มีนาคม 2011
ข้อมูลทางเทคนิค
ระยะทาง: 10.8 km (6.7 mi)
จำนวนทางวิ่ง: 2
รางกว้าง: 1,700 mm (5 ft 6 15⁄16 in)
ระบบจ่ายไฟ: 750 V DC guide bar
รถไฟใต้ดินปูซาน สาย 4 เป็นเส้นทางรถไฟฟ้าระบบล้อยางในนครปูซาน ประเทศเกาหลีใต้ ดำเนินการโดย การขนส่งปูซาน เปิดให้บริการวันที่ 30 มีนาคม ค.ศ. 2011 มีจำนวน 14 สถานี แบ่งเป็น 8 สถานีใต้ดิน 1 สถานีระดับดิน และ 5 สถานียกระดับ สีประจำเส้นทางคือสีน้ำเงิน ใช้เวลาในการเดินทาง 24 นาที
ดูเพิ่ม

รถไฟใต้ดินปูซาน
แหล่งข้อมูลอื่น

เว็บไซต์ทางการ (เกาหลี / อังกฤษ / ญี่ปุ่น / จีน)
วัดเนินฆ้อ

| วัดเนินฆ้อ |
| --- | --- |

ชื่อสามัญ: วัดเนินฆ้อ, วัดหว่างคีรีคงคา
ที่ตั้ง: ตำบลเนินฆ้อ อำเภอแกลง จังหวัดระยอง
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเนินฆ้อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเนินฆ้อ อำเภอแกลง จังหวัดระยอง
วัดเนินฆ้อสร้างวัดประมาณ พ.ศ. 2362 ให้ชื่อตามวัดเก่าแก่ซึ่งปลูกอยู่บนเนินที่มีต้นฆ้อมาก จึงเรียก "วัดเนินฆ้อ" ปัจจุบันต้นฆ้อยังมีปลูกให้เห็นได้ที่หน้าวัด วัดเนินฆ้อตั้งเมื่อ พ.ศ. 2367 ได้รับพระราชทานวิสุงคามสีมาเมื่อวันที่ 10 สิงหาคม พ.ศ. 2491 มีอีกชื่อหนึ่งว่า วัดหว่างคีรีคงคา
ภายในมณฑปมีรอยพระพุทธบาทจำลอง พระพุทธรูปปางมารวิชัยและของโบราณที่ทางศูนย์เก็บรักษาไว้ เช่น ไห เครื่องถ้วย เครื่องจักรสาน หิน บดยา ส่วนมณฑปเคยเป็นอาคารไม้แต่สภาพทรุดโทรมมาก ได้มีการบูรณะจนมีสภาพดังปัจจุบัน ทางศูนย์ปฏิบัติ ธรรมยังคงเก็บรักษาไม้จากอาคารมณฑปเดิมไว้อยู่